道信弟过涧西出扇索诗时五岳上人亦来同游
释弘觉 (Ming)
泠泉有佳味，惭予只独尝。君辈忽飞来，与我同徜徉。天若为尔媚，花若为尔香。奔泉与怪石，为尔赠蹶张。人生逐尘网，何处不堪伤。乐此登临趣，胜彼南面王。吾弟士之狷，岳公僧之狂。我乃痴绝人，狂狷两无当。悠悠斯世孰为侣，惟有灵山片石堪。与语吾弟今年四十矣，前此三十有九年。不知几年对山水，往事那堪忆来缘。犹可止愿以三十年为期，同吾淡荡烟云里。七十以后活犹死，或山或市姑听子。君不见岳公年未及壮室，閒放己过三千日。